นี่คือสาขาสองของ Chu สาขาแรกอยู่ที่ Exchange Tower ตรงแยกอโศก หนึ่งในไม่กี่ร้าน Cafe ที่เปิดบริการอาหารคาวหวาน กาแฟขนมนมเนยตั้งแต่เช้า 7 โมงครึ่ง 

สาขานี้ ดูโปร่งโล่งกว้างขวาง นั่งสบาย ตกแต่งสวยชิคมาก เหมาะมาจิบกาแฟ คุยงาน ทานขนม หรือจะทานเป็นเรื่องเป็นราวเลยก็ได้เลย มีเมนูพวก all day brunch

Breakfast Tacos (300): แป้งทาโก้สองชั้น กรอบหนึ่งนุ่มหนึ่ง ห่อไข่คน มีทบอลไส้หมูสันคอบดผสมกับริคอตต้าชีส โรยด้วยเชดด้าชีส ทานแล้วอิ่มเลยแต่รสชาติไม่ค่อยกลมเท่าไหร่

Poached egg Carbonara (240): จานนี้อร่อยเข้มข้นดี สปาเก็ตตี้คาโบนาร่า มี poached egg โปะอยู่ตรงกลาง สมัยนี้เค้าต้องเรียกเป็น ไข่ออนเซนแล้วซินะ

Cappuccino (110): กาแฟค่อนข้างเข้ม และ  American Marshmallow milk chocolate (160): สั่งเป็น milk chocolate ไปแต่รู้สึกว่ามันหวานไป 

พิกัดร้าน: อยู่ในซอยนราธิวาส 3 เข้ามาร้านอยู่ซ้ายมือ ตึกเดียวกับโรงแรม Glow Trinity ถัดจากอาคาร Trinity Complex มีที่จอดรถใต้ร้านเลย

**ตอนนี้ มีโปรโมชั่น soft opening ลด 20% food and dessert และ buy 1 get 1 free สำหรับเค้กและขนมปังหลัง 6 โมงเย็น (take away only)**
